text: Krisemøde i Kolding
  02 december 2010 kl. 17.54
  Kolding har brugt snebudgettet nu.
  Teknik- og Boligudvalget i Kolding har måttet holde et ekstra-ordinært møde. Pengene til snerydning er nemlig brugt for i år.
  På mødet besluttede udvalget, at serviceniveauet skal fastholdes på det nuværende niveau. 
  - Jeg er meget glad for, at et enigt udvalgt står bag beslutningen om, at vi året ud fortsætter snerydningen på samme niveau som hidtil, selv om kassen er tom, siger Iver Pedersen, formand for Teknik- og Boligudvalget.
  - Vi er blevet enige om, at pengene må findes andre steder. Det kan måske være fra asfaltkontoen eller kontoen til vedligehold af de grønne områder. Og så kan det jo være, at vi næste år har ubrugte midler på kontoen for vintervedligeholdelse, som vi kan overføre til andre steder, siger Iver Pedersen.
  